दशहरे का पर्व हमें बुराई पर अच्छाई की जीत की याद दिलाता है। भगवान राम के जीवन पर आयोजित की जाने वाली दस दिन की रामलीला हमें यह चिर संदेश देती है कि बुराई पर अच्छाई की सदैव जीत होती है। दशहरे का पर्व लोगों के बीच बन्धुत्व और सौहार्द की भावना को बढ़ावा देने में भी अपनी महत्वपूर्ण भूमिका निभाता है और भगवान राम के आदर्श और सदाचारी जीवन के प्रति हमारी अगाध श्रद्धा की पुन:पुष्टि करता है।